Κίνημα Οικολόγων-Συνεργασία Πολιτών

Το Κίνημα Οικολόγων - Συνεργασία Πολιτών είναι οικολογικό κυπριακό πολιτικό κόμμα. Ιδρύθηκε το 1996 και σημερινός πρόεδρος του κόμματος είναι ο Σταύρος Παπαδούρης. 

Μετά τις βουλευτικές εκλογές του 2016, το κίνημα εκπροσωπείται στη Βουλή των Αντιπροσώπων από δύο βουλευτές. Επίσης, είναι μέλος του Ευρωπαϊκού Πράσινου Κόμματος.

Ιστορικό
1996-2008
Το 1996 ιδρύθηκε το Κίνημα Οικολόγων Περιβαλλοντιστών, προκειμένου να εκφράσει το χώρο της πολιτικής οικολογίας στην Κύπρο.

Στις βουλευτικές εκλογές του ίδιου έτους, αν και συγκέντρωσαν το 1% των ψήφων, δεν κατάφεραν να εισέλθουν στη Βουλή. Στις επόμενες εκλογές κατάφερε να διπλασιάσει τα ποσοστά του από 1% σε 2%, συγκεντρώνοντας 8.129 και εξέλεξε έναν βουλευτή για τη Λευκωσία.

Στις προεδρικές εκλογές του 2003, το Κίνημα Οικολόγων αποφάσισε να υποστηρίξει την υποψηφιότητα του Τάσσου Παπαδόπουλου, προέδρου του ΔΗ.ΚΟ.. Την υποψηφιότητα Παπαδόπουλου υποστήριξαν εκτός από το ΔΗ.ΚΟ., το Α.Κ.Ε.Λ. και η Ε.Δ.Ε.Κ.. Ο Τάσσος Παπαδόπουλος υποστήριξε πιο σκληρή διαπραγμάτευση με την Τουρκοκυπριακή πλευρά, ενόψει των διαπραγματεύσεων για την επίλυση του Κυπριακού. Τελικά, εκλέχθηκε Πρόεδρος από τον 1ο γύρο των εκλογών με ποσοστό 51,51%.

Στο δημοψήφισμα για το Σχέδιο Ανάν υποστήριξε το «ΟΧΙ»,  επιλογή που κέρδισε στο δημοψήφισμα στην Κυπριακή Δημοκρατία.

Στις ευρωεκλογές του ίδιου έτους οι Οικολόγοι συγκέντρωσαν αποτέλεσμα: 0,86 και 2.872 ψήφους, χωρίς να καταφέρουν να εκλέξουν ευρωβουλευτή.

Αναφορικά με τις βουλευτικές εκλογές του 2006 τα αποτελέσματα του Κινήματος παρέμειναν αμετάβλητα σε σχέση με τις προηγούμενες βουλευτικές εκλογές και εξελέγη ένας βουλευτής στη Λευκωσία.

Ενόψει των προεδρικών του 2008, στις 18 Νοεμβρίου 2007 αποφάσισε να στηρίξει τον Τάσσο Παπαδόπουλο όπως και στις προηγούμενες προεδρικές, από κοινού με το ΔΗ.ΚΟ., την Ε.Δ.Ε.Κ., το ΕΥΡΩ.ΚΟ. και το Α.Δ.Η.Κ.. Ωστόσο η υποψηφιότητα Παπαδόπουλου τερμάτισε τρίτη με 31,8% και αποκλείστηκε από το δεύτερο γύρο. Ενόψει του επαναληπτικού γύρου, το Κίνημα Οικολόγων Περιβαλλοντιστών υποστήριξε τον υποψήφιο του Α.Κ.Ε.Λ., Δημήτρη Χριστόφια, ο οποίος κέρδισε τις εκλογές με 53,37%.

2008-2018
Στις ευρωεκλογές του 2009 οι Οικολόγοι συγκέντρωσαν 4.602 ψήφους και 1,5%, και δεν εξέλεξαν ευρωβουλευτή.

Αναφορικά με τις προεδρικές του 2013 έγιναν προσπάθειες ώστε ο «ενδιάμεσος χώρος» να εκφραστεί από κοινό υποψήφιο για την προεδρία. Ωστόσο, οι διαπραγματεύσεις μεταξύ του ΔΗ.ΚΟ., της Ε.Δ.Ε.Κ., του ΕΥΡΩ.ΚΟ. και των Οικολόγων για το σχηματισμό μιας «Συμμαχίας Εθνικής Ενότητας», απέτυχαν.
250px|μικρογραφία|Κίνημα Οικολόγων Περιβαλλοντιστών
Τον Οκτώβριο του 2012 πραγματοποιήθηκε το Παγκύπριο Συνέδριο του Κινήματος Οικολόγων Περιβαλλοντιστών, στο οποίο τέθηκε το ζήτημα, ποιος υποψήφιος θα υποστηριχθεί από το Κίνημα. Στο εσωτερικό δημοψήφισμα που διενεργήθηκε, η ανεξάρτητη υποψηφιότητα του Γιώργου Λιλλήκα συγκέντρωσε 45%, ενώ ο Νίκος Αναστασιάδης, υποψήφιος του ΔΗ.ΣΥ., πήρε 40%. Στις 4 Νοεμβρίου 2012 διεξήχθη Εκλογική Διάσκεψη για να λάβει την απόφαση. Το Κίνημα θα υποστήριζε τον υποψήφιο που λάμβανε το 60% των ψήφων. Παρ' όλα αυτά, κανένας υποψήφιος συγκέντωσε το 60% των ψήφων και αποφασίστηκε η ψήφος κατά βούληση. Για το δεύτερο γύρο των εκλογών, κρατήθηκε η ίδια στάση.

Στις ευρωεκλογές του 2014 το Κίνημα Οικολόγων προχώρησε σε εκλογική συνεργασία με την Ε.Δ.Ε.Κ..ΕΔΕΚ-Οικολόγοι: Ισχυρό μήνυμα κάθαρσης στις Ευρωεκλογές Η συνεργασία αυτή είχε ως αποτέλεσμα, ο συνδυασμός να εκλέξει έναν ευρωβουλευτή, προερχόμενο από την Ε.Δ.Ε.Κ.. Συγκεκριμένα, ο συνδυασμός έλαβε 7,68% και 19.894 ψήφους.

Ενόψει των βουλευτικών εκλογών, σε ειδική εκδήλωση για τα 20 χρόνια του Κινήματος Οικολόγων ανακοινώθηκε η μετονομασία του σε «Κίνημα Οικολόγων - Συνεργασία Πολιτών».Οικολόγοι-Συνεργασία Πολιτών: Θα μπούμε στη Βουλή Στις εκλογές, το Κίνημα Οικολόγων εισήλθε στη νέα Βουλή, αυξάνοντας ραγδαία τα ποσοστά του. Συγκεκριμένα, συγκέντρωση ποσοστό της τάξης του 4,81% και 16.909 ψήφους. Για πρώτη φορά την ιστορία του, εξελέγησαν δύο βουλευτές. Το μεγαλύτερο ποσοστό (7,42%) σημειώθηκε στη Λευκωσία.Περδίκης: Μεγάλη νίκη της Οικολογίας και της Κύπρου

2018-σήμερα
Ενόψει των προεδρικών εκλογών 2018 το Κίνημα Οικολόγων συμμετείχε στις διεργασίες στον «ενδιάμεσο χώρο» προκειμένου να εξευρεθεί λύση για κοινό υποψήφιο στις επερχόμενες εκλογές.Τα λένε Νικόλας-Περδίκης για τις προεδρικές Κατά τις συνομιλίες μεταξύ των κομμάτων, παρατηρήθηκε ταύτιση απόψεων όσον αφορά το Κυπριακό άλλα και την οικονομική και κοινωνική πολιτική.

Εν τέλει, στην πενταμερή συνάντηση στις 24 Απριλίου 2017, προκρίθηκε η υποψηφιότητα του Πρόεδρου του ΔΗ.ΚΟ., Νικόλα Παπαδόπουλου, ενώ ο Γιώργος Λιλλήκας αποφάσισε να κατέλθει κι εκείνος στις εκλογές.ΕΔΕΚ, Αλληλεγγύη και ΔΗΚΟ προκρίνουν Νικόλα Παπαδόπουλο Το Κίνημα Οικολόγων αποφάσισε να διεξαγάγει εσωτερικό δημοψήφισμα προκειμένου να λάβει την απόφαση της υποστήριξης ενός από τους δύο υποψηφίους.Οικολόγοι:Με εδωτερική δημοσκόπηση επιλέγουν υποψήφιο Σε αυτό το πλαίσιο ο πρόεδρος των Οικολόγων είχε συναντήσεις με τους δύο υποψηφίους Νικόλα Παπαδόπουλο και Γιώργο Λιλλήκα, κατά τις οποίες διαπιστώθηκαν κοινά σημεία και ταύτιση απόψεων σε αρκετά ζητήματα.Συνάντηση Νικόλα-Περδίκη ενόψει προεδρικών εκλογώνΕνδιάμεσος: Τα λένε Περδίκης-ΛιλλήκαςΣυμφωνίες και συγκλήσεις διαπίστωσαν Περδίκης-Λιλλήκας

Τον Ιούνιο του 2017 πραγματοποιήθηκε το Παγκύπριο Συνέδριο του Κινήματος, κατά τη διάρκεια του οποίου διεξήχθη η εσωτερική δημοσκόπηση, στην οποία το 30% υποστήριξαν τον Νικόλα Παπαδόπουλο, το 28% ζήτησε αυτόνομη κάθοδο του Κινήματος, το 27% να μην υποστηριχθεί κανένας εκ των υποψηφίων, ενώ το 15% επέλεξε τον Γιώργο Λιλλήκα.Τα αποτελέσματα της δημοσκόπησης του Κινήματος Οικολόγων Τελικά, στην Παγκύπρια Συνδιάσκεψη του Κινήματος, αποφασίστηκε, η υποστήριξη της υποψηφιότητας του Νικόλα Παπαδόπουλου με ποσοστό 83%. 

Η υποψηφιότητα Παπαδόπουλου δεν κατάφερε να περάσει στο δεύτερο γύρο των εκλογών, καθώς έλαβε την τρίτη θέση, με ποσοστό 25,74%. Οι Οικολόγοι, ενόψει της επαναληπτικής ψηφοφορίας αποφάσισαν την κατά συνείδηση ψήφο.Κατα βούληση οι Οικολόγοι στο Β’ γύρο

Αποτελέσματα εκλογών
Βουλή των Αντιπροσώπων
 Έτος Αρχηγός κόμματος Αριθμός ψήφων Ποσοστό ψήφων Έδρες Θέση 1996 Εύη Θεοπέμπτου 3.710 1,00%  8η 2001 8.128 1,98%  8η 2006 Γιώργος Περδίκης 8.192 1,95%  6η 2011 Ιωάννα Παναγιώτου 8.317 2,22%  6η 2016 Γιώργος Περδίκης 16.909 4,81%  7η 2021 Χαράλαμπος Θεοπέμπτου 15.762 4,41%  7η

Ευρωπαϊκό Κοινοβούλιο
 Έτος Αρχηγός κόμματος Αριθμός ψήφων Ποσοστό ψήφων Έδρες Θέση Ομάδα 2004 Γιώργος Περδίκης 2.872 0,86%  8η - 2009 4.602 1,50%  6η - 2014 19.894 7,68%  4η - 2019 9.232 3,29%  7η - 2024 4.742 1,29%  9η -

Πρόεδρος της Δημοκρατίας
ΈτοςΥποψήφιοςΑ' γύροςΒ' γύροςΨήφοι%ΑποτέλεσμαΨήφοι%Αποτέλεσμα 2003 Τάσσος Παπαδόπουλος 213.353 51,51  2008 Τάσσος Παπαδόπουλος 143.249 31,79 υποστήριξε Δημήτρη Χριστόφια
|-
! 2018
|style="background-color: " width="2px"|
| Νικόλας Παπαδόπουλος
| 99.490
| 25,70
| 
| colspan=3 align=center|ψήφος κατά συνείδηση

Κοινοβουλευτική Ομάδα
Βουλή των Αντιπροσώπων
ΙΒ' Κοινοβουλευτική Περίοδος
Μετά τις βουλευτικές εκλογές του 2021, το Κίνημα Οικολόγων - Συνεργασία Πολιτών εξέλεξε τρείς βουλευτές. Ωστόσο, μετά από αλλαγές, η σύνθεση της Κοινοβουλευτικής Ομάδας είναι η εξής:

Διατελέσαντες πρόεδροι
Οι διατελέσαντες πρόεδροι του Κινήματος Οικολόγων είναι οι εξής:

 #Πρόεδρος ΕικόναΘητεία 1 ΕύηΘεοπέμπτου 70px 1996  2002 2 ΓιώργοςΠερδίκης 70px 2002  28 Μαρτίου 2009 3 ΙωάνναΠαναγιώτου 70px 28 Μαρτίου 2009  14 Απριλίου 2013 4 ΓιώργοςΠερδίκης 70px 14 Απριλίου 2013  13 Οκτωβρίου 2014 ΓιώργοςΠερδίκης 13 Οκτωβρίου 2014  26 Ιουλίου 2020 5 ΧαράλαμποςΘεοπέμπτου 70px 26 Ιουλίου 2020  26 Νοεμβρίου 2023 6 ΓιώργοςΠερδίκης 70px 26 Νοεμβρίου 2023  7 Απριλίου 2025 7 ΣταύροςΠαπαδούρης 70px 7 Απριλίου 2025  εν ενεργεία

Πτέρυγα νεολαίας
μικρογραφία|200px|Νεολαία Οικολόγων
Η Νεολαία Οικολόγων (ΝΕ.ΟΙ.) είναι η οργάνωση νεολαίας του Κινήματος Οικολόγων - Συνεργασία Πολιτών. Ιδρύθηκε στις 31 Μαΐου 1997, κατά τη διάρκεια του 1ου Παγκύπριου Συνεδρίου του Κινήματος Οικολόγων Περιβαλλοντιστών.

Είναι μέλος του Συμβουλευτικού Σώματος του Οργανισμού Νεολαίας, του Συμβουλίου Νεολαίας Κύπρου (Cyprus Youth Council) και του Δικτύου Συνεργασίας και Ανάπτυξης (CDN Cooperation and Development Network). Επίσης είναι πλήρες μέλος της Ομοσπονδίας των Νέων Ευρωπαίων Πρασίνων (Federation of Young European Greens).

Γενική Γραμματέας του Κεντρικού Συμβουλίου της Νεολαίας Οικολόγων από το 2021 είναι η Κυριακή Γιαννουρή.

Έμβλημα
Έμβλημα του Κινήματος είναι το κυπριακό χρυσάνθεμο (σιμιλούδιν) σε χρώμα μαύρο, πράσινο και κίτρινο.

Παραπομπές

Εξωτερικοί σύνδεσμοι
Κίνημα Οικολογων
Νέοι Οικολόγοι

Κατηγορία:Κυπριακά πολιτικά κόμματα
Κατηγορία:Οικολογικά κόμματα